sunflower oil
దేశీయ దిగుబడులతో తగ్గిన వంటనూనెల దిగుమతి
అహ్మదాబాద్‌: భారత్‌ వంటనూనెల దిగుమతులు గడచిన ఆర్థిక సంవత్సరంలో మొదటి ఐదునెలల్లోనే అంటే నవంబరు అక్టోబరు సీజన్‌లో ఎనిమిదిశాతం తగ్గాయి. దేశీ యంగా నూనెగింజల పంటలు దిగుబడులు పెరగడమే ఇందుకుకీలకం. తాజా గణాంకాల ప్రకారంచూస్తే సాల్వెంట్‌ ఎక్స్‌ట్రాక్టర్స్‌ అసోసియేషన్‌ అందించిన వివరాలను బేరీజు వేసుకుంటే వంటనూనెల దిగుమతులు నవంబరునుంచిమార్చి వరకూ 5.79 మిలియన్‌ టన్నులవరకూ ఉన్నట్లు అంచనా. అదే అంతకుముందు ఏడాది ఇదేకాలంలో 6.31 మిలియన్‌ టన్నులుగా ఉన్నట్లు ఎస్‌ఇఎ వెల్లడించింది. నూనెగింజల్లో అంచనాలకు మించిన దిగుబడులు వంటనూనెల వినియోగంలో కొంతమేర మందగమనం కూడా దిగుమతులను తగ్గించిందని చెపుతున్నారు. భారత్‌లోని నూనెగింజల ఉత్పత్తి 33.60మిలియన్‌టన్నులవరకూ ఉంది. అంతకుముందు రెండేళ్లలో 25.25మిలియన్‌ టన్నులు, 27.51 మిలియన్‌ టన్నులతో పోలిస్తే గరిష్టంగా పెరిగింది. ఒక్క మార్చినెలలోనే వంటనూనెలదిగుమతులు ఏడు శాతం దిగజారి1.10 మిలియన్‌ టన్నులకు చేరాయి. అదే గతఏడాది మార్చి నెలలో 1.19మిలియన్‌ టన్నులుగా ఉంది. ఐదునెలలకాలంలో పామాయిల్‌ దిగుమతులు కూడా 3.6 మిలియన్‌టన్నుల నుంచి 3.5మిలియన్‌ టన్నులకు దిగజారాయి. అయితే పామాయిల్‌ ఉత్పత్తులు 57శాతం నుంచి 63శాతానికి పెరిగాయి. ఆర్‌బిడి పామోలిన్‌ దిగుమతులు కూడా పెరిగి నట్లు ఎస్‌ఇఎ వెల్లడించింది. సోయాబీన్‌, పొద్దు తిరుగుడు, ఆముదంనూనె వంటివి కూడా 2.1 మిలియన్‌టన్నులకు పడిపోయాయి. గత ఏడా ది ఇదే ఐదునెలల కాలంలో 2.6 మిలి యన్‌ టన్నులుగా ఉంది. దిగుమతిదారులు మాత్రం పొద్దుతిరుగుడుపరంగా ఎక్కువ దిగుమతులు చేసుకుంటున్నారు. సోయాఆయిల్‌ కంటే మరిం త ఆకర్షణీయంగా మారడంతో ఎక్కువ పొద్దుతిరుగుడు పైనే ఆసక్తిచూపిస్తు న్నారు. దీనికితోడు డాలరుతో రూపాయి మారకం విలువలు కూడా కొంత మద్దతునిస్తున్నాయి. రూపాయి పటిష్టంకావడం కూడా దిగుమతులు పెంచు కునేందుకు దోహదం చేసింది. గతఏడాది నవంబరునెలలో 11,75,464 టన్నుల దిగుమతులు జరిగితే డిసెంబరునెలలో 12,09,685 టన్నులు కాగా. జనవరిలో 10,24,859 టన్నులు, ఫిబ్రవరిలో 12,70,443 టన్నులు, మార్చినెలలో 11,09,825 టన్నులమేర దిగుమతులు జరిగాయి. మొత్తంగా చూస్తే 57,97,276 టన్నుల వంటనూనెల దిగుమతులు జరిగాయి.